Men Travkin begynner snart å slite med kjendis-statusen sin, og blir i en kortere periode innesperret ved en psykiatrisk institusjon på grunn av baktalelse fra en misunnelig mann. Han må også forsøke å unngå stadige henvendelser fra journalister, eller fra kvinner som bare ønsker å bli kjent med ham på grunn av hans spesielle kjendis-status. Til slutt blir Travkin valgt ut for et oppdrag i verdensrommet, som skal sendes til Mars via teleportering.